PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo:	2007/FK/3/1/042	Bratislava,  25. júna 2007	

Protimonopolný úrad Slovenskej republiky, odbor koncentrácií v správnom konaní 
číslo 0039/OK/2007 začatom dňa 18. 05. 2007 na základe oznámenia koncentrácie podnikateľom Deutsche Beteiligungs AG, Kleine Wiesenau 1, 60323  Frankfurt am Main, Nemecko prostredníctvom splnomocneného právneho zástupcu JUDr. Zuzany Turayovej, so sídlom Hviezdoslavove námestie 13, 811 02 Bratislava, vo veci koncentrácie podnikateľov Deutsche Beteiligungs AG, Kleine Wiesenau 1, 60323  Frankfurt am Main, Nemecko, Coperion Real Estate Verwaltungs – GmbH, Theodorstrasse 10, 70469 Štutgart, Nemecko a CH2 GmbH, Theodorstrasse 10, 70469 Štutgart, Nemecko 

r o z h o d o l

na základe § 22 ods. 1 písm. d) v spojení s § 12 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov tak, že s ú h l a s í s koncentráciou vzniknutou podľa § 9 ods. 1 písm. b) v spojení s § 9 ods. 4 písm. b) zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb.        o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov, ktorá spočíva v získaní nepriamej výlučnej kontroly podnikateľa Deutsche Beteiligungs AG, Kleine Wiesenau 1, 60323  Frankfurt am Main, Nemecko nad podnikom podnikateľa Coperion Real Estate Verwaltungs – GmbH, Theodorstrasse 10, 70469 Štutgart, Nemecko a nad podnikom podnikateľa CH2 GmbH, Theodorstrasse 10, 70469 Štutgart, Nemecko na základe Zmluvy o kúpe akcií, týkajúcej sa kúpy 100 % podielu akcií na imaní spoločnosti CH2 a 100% majetkového podielu v spoločnosti Coperion Real Estate  uzatvorenej dňa 03.05.2007 medzi Lyceum Capital Fund 2000 (Number One) Limited Partnership, Burleigh House, 357 The Strand, Londýn, WC2R 0HS, Veľká Británia, Lyceum Capital Fund 2000 (Number Two) Limited Partnership, Burleigh House, 357 The Strand, Londýn, WC2R 0HS, Veľká Británia, Lyceum Capital Fund 2000 (Number Three) Limited Partnership, Burleigh House, 357 The Strand, Londýn, WC2R 0HS, Veľká Británia, Lyceum Capital Fund 2000 (Number Five) GmbH & Co.KG, c/o Coperion Holding GmbH, Theodorstrasse 10, 70469 Štutgart, Nemecko, Lyceum Capital Fund 2000 (Number Six) Limited Partnership, Burleigh House, 357 The Strand, Londýn, WC2R 0HS, Veľká Británia ako predávajúcimi a medzi DBG Alpha 3 GmbH, Kleine Wiesenau 1, 60323 Frankfurt nad Mohanom, Nemecko  a DBG Fund V Co-Investor GmbH & Co.KG, Kleine Wiesenau 1, 60323 Frankfurt nad Mohanom, Nemecko ako kupujúcimi.

O d ô v o d n e n i e :

Protimonopolnému úradu Slovenskej republiky, odboru koncentrácií (ďalej len „úrad“) bola dňa 18.05.2007 listom zaevidovaným pod č. 1917/2007 podnikateľom Deutsche Beteiligungs AG, Kleine Wiesenau 1, 60323  Frankfurt am Main, Nemecko (ďalej len „DBAG“) prostredníctvom svojho splnomocneného právneho zástupcu JUDr. Zuzany Turayovej, so sídlom Hviezdoslavove námestie 13, 811 02 Bratislava  (ďalej len „právny zástupca“) oznámená koncentrácia podľa § 10 ods. 9 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon“), ktorá podľa oznámenia spočíva v nadobudnutí nepriamej výlučnej kontroly podnikateľa DBAG nad podnikom podnikateľa Coperion Real Estate Verwaltungs – GmbH so sídlom na Theodorstrasse 10, 70469 Štutgart, Nemecko (ďalej len „Coperion Real Estate“) a nad podnikom podnikateľa CH2 GmbH so sídlom na Theodorstrasse 10, 70469 Štutgart, Nemecko (ďalej len „CH2“). 

Na základe doručenia oznámenia predmetnej koncentrácie začalo dňa 18.05.2007 podľa § 25 ods. 1 zákona v spojení s § 18 ods. 2 zákona č. 71/1967 Zb. o správnom konaní (správny poriadok) v znení neskorších predpisov (ďalej len „správny poriadok“) správne konanie vo veci koncentrácie pod č. 0039/OK/2007, o čom úrad listom č. 1986/PMÚ SR/2007 zo dňa 24.05.2007 informoval účastníka správneho konania. 

Predmetné oznámenie bolo doplnené listom zaevidovaným úradom dňa 23.05.2007 pod číslom 1972/2007.  

Po doplnení oznámenia koncentrácie podľa § 10 ods. 12 zákona a vyhlášky úradu č. 268/2004 Z.z., ktorou sa ustanovujú podrobnosti o náležitostiach oznámenia koncentrácie (ďalej len „Vyhláška“) listom doručeným úradu dňa 23.05.2007, zaevidovaným pod č. 1972/2007,  začala dňa 24.05.2007 plynúť v súlade so znením § 11 zákona lehota 60 pracovných dní na vydanie rozhodnutia vo veci predmetnej koncentrácie, o čom úrad upovedomil účastníka konania listom číslo 1986/PMÚ SR/2007 zo dňa 24.05.2007.

Správny poplatok vo výške 100 000,- Sk podľa zákona č. 145/1995 Z. z. o správnych poplatkoch v znení neskorších predpisov bol uhradený dňa 22.05.2007.

Z podkladov a informácií, ktoré boli úradu predložené v predmetnom správnom konaní účastníkom správneho konania vyplynuli nasledujúce skutočnosti:

1.	Podnikatelia

Podľa § 2 ods. 1 písm. a) zákona sa tento zákon vzťahuje na podnikateľov. Podľa § 3 ods. 2 zákona podnikateľom na účely tohto zákona je podnikateľ podľa osobitného predpisu (§ 2 Obchodného zákonníka), ďalej fyzická osoba a právnická osoba, ich združenia a združenia týchto združení, ak ide o ich činnosti a konania, ktoré súvisia alebo môžu súvisieť s hospodárskou súťažou bez ohľadu na to, či tieto činnosti         a konania sú alebo nie sú zamerané na dosahovanie zisku.

DBAG

Spoločnosť DBAG je akciovou spoločnosťou založenou a existujúcou podľa práva Nemecka, zapísanou v Obchodnom registri pod číslom HRB 52491 vo Frankfurte nad Mohanom. Spoločnosť DBAG je súkromná investičná spoločnosť, ktorej akcie sú kótované na burze vo Frankfurte nad Mohanom, Düsseldorfe, Berlíne, Brémach, Hamburgu, Mníchove a v Štutgarte. Akcionármi DBAG sú spoločnosti DB Equity S.a.r.l., Luxemburg (13,2%), 100% dcérska spoločnosť Deutsche Bank AG a ďalej Ivec Institutional Venture and Equity Capital AG, Kolín (10,4%), dcérska spoločnosť majoritného akcionára Gerling-Lenensversicherung-AG. Zvyšných 76,4% akcií je rozptýlených medzi väčší počet iných akcionárov. DBAG nie je pod kontrolou žiadnej inej spoločnosti. 

DBAG sa zaoberá poskytovaním kapitálu a finančných nástrojov podobného typu stredne veľkým podnikom. Zameriava sa teda na nadobúdanie dcérskych spoločností obchodných skupín a stredne veľkých podnikov, najmä cestou odkúpení akcií manažmentom (management buyout). Spoločnosti, ktoré DBAG odkupuje nepôsobia len v Európe, ale často po celom svete. Vačšina spoločností zo skupiny DBAG pôsobí v oblasti strojárskeho priemyslu (45%), ďalšie v oblasti spotrebiteľských tovarov, veľkoobchodu a maloobchodu, služieb pre priemysel a logistiky, špeciálnych chemikálií a dodávateľov pre automobilový priemysel. Jej príjmy pochádzajú primárne zo zhodnocovania jej investícií. 

Z geografického hľadiska sa 63,1% hodnoty portfólia DBAG nachádza v Nemecku, 23,5% v USA, 9,4% vo zvyšku Európy (vrátane Slovenska) a 4% v ďalších krajinách.  Dcérske spoločnosti tejto skupiny majú buď rovnaký predmet činnosti alebo poskytujú podporné služby. Zoznam dcérskych a pridružených spoločností DBAG (obchodné meno, sídlo spoločnosti a podiel v %) je súčasťou spisu.     

Na území Slovenskej republiky má skupina DBAG iba jednu spoločnosť. Ide o spoločnost MCE AG, ktorá pôsobí na území Slovenskej republiky prostredníctvom tu zriadenej právnickej osoby, t.j. prostredníctvom MCE Industrietechnik Slovensko s.r.o.

Z vyššie uvedených skutočností vyplýva, že DBAG je právnickou osobou, ktorej činnosti a konania súvisia s hospodárskou súťažou, a teda je podnikateľom v zmysle § 3 ods. 2 zákona, na ktorého sa zákon vzťahuje podľa § 2 ods. 1 písm. a) zákona.

V predmetnom správnom konaní je podnikateľ DBAG zastúpený JUDr. Zuzanou Turayovou, advokátkou so sídlom Hviezdoslavove námestie 13, 811 02 Bratislava, na základe písomného splnomocnenia zo dňa 11.05.2007.

CH2

CH2 je podľa výpisu z Obchodného registra B Okresného súdu Štutgart, pod č. HRB 721014 spoločnosťou s ručením obmedzeným, ktorá vznikla dňa 07.12.2005, so základným imaním 1 229 350,00 EUR. 

Spoločnosti Lyceum Capital Fund 2000 (Number One) Limited Partnership, Burleigh House, 357 The Strand, Londýn, WC2R 0HS, Veľká Británia, (ďalej len „Lyceum 1“), Lyceum Capital Fund 2000 (Number Two) Limited Partnership, Burleigh House, 357 The Strand, Londýn, WC2R 0HS, Veľká Británia, (ďalej len „Lyceum 2“),  Lyceum Capital Fund 2000 (Number Three) Limited Partnership, Burleigh House, 357 The Strand, Londýn, WC2R 0HS, Veľká Británia, (ďalej len „Lyceum 3“),  Lyceum Capital Fund 2000 (Number Five) GmbH & Co.KG, c/o Coperion Holding GmbH, Theodorstrasse 10, 70469 Štutgart, Nemecko, (ďalej len „Lyceum 5“),  Lyceum Capital Fund 2000 (Number Six) Limited Partnership, Burleigh House, 357 The Strand, Londýn, WC2R 0HS, Veľká Británia, (ďalej len „Lyceum 6“) sú vlastníkmi podielov v spoločnosti CH2. 

V súčasnosti vlastní Lyceum 1 15,016 %, Lyceum 2 10,2 %, Lyceum 3 25,501 %, Lyceum 5 5,096 % a Lyceum 6 44,186 % majetkového podielu v spoločnosti CH2. 

Podľa obchodného registra spoločnosť CH2 vykonáva viacero podnikateľských činností. Ako uvádza oznamovateľ v oznámení koncentrácie spoločnosť CH2 je holdingovou spoločnosťou, ktorá sa zaoberá vývojom, výrobou a distribúciou systémov na zmiešavanie materiálov pre priemysel výroby plastov a pre petrochemický, farmaceutický, chemický, potravinársky a iný priemysel. Vyrába systémy na zmiešavanie materiálov najmä na účely nepretržitej výroby polyolefínov, technických plastov, predzmesí, zmesí na výrobu káblov a PVC a práškových povlakov. Okrem toho sa zaoberá výrobou a distribúciou zariadení a dielov na výrobu sypkých materiálov, ktoré sa používajú na výrobu a prepravu sypkých materiálov vo forme prášku alebo granúl. Medzi ďalšie činnosti CH2 patrí poskytovanie služieb v medzinárodnom kontexte napríklad vo forme poradenstva a vzdelávania. Dcérske spoločnosti CH2 sú súčasťou spisového materiálu.

Coperion Real Estate

Coperion Real Estate je podľa výpisu z Obchodného registra B Okresného súdu Štutgart, pod č. HRB 720817 spoločnosťou s ručením obmedzeným, ktorá vznikla dňa 19.12.2005, so základným imaním 25 000,00 EUR. 

Spoločnosti Lyceum Capital Fund 2000 (Number One) Limited Partnership, Burleigh House, 357 The Strand, Londýn, WC2R 0HS, Veľká Británia, (ďalej len „Lyceum 1“), Lyceum Capital Fund 2000 (Number Two) Limited Partnership, Burleigh House, 357 The Strand, Londýn, WC2R 0HS, Veľká Británia, (ďalej len „Lyceum 2“),  Lyceum Capital Fund 2000 (Number Three) Limited Partnership, Burleigh House, 357 The Strand, Londýn, WC2R 0HS, Veľká Británia, (ďalej len „Lyceum 3“),  Lyceum Capital Fund 2000 (Number Five) GmbH & Co.KG, c/o Coperion Holding GmbH, Theodorstrasse 10, 70469 Štutgart, Nemecko, (ďalej len „Lyceum 5“),  Lyceum Capital Fund 2000 (Number Six) Limited Partnership, Burleigh House, 357 The Strand, Londýn, WC2R 0HS, Veľká Británia, (ďalej len „Lyceum 6“) sú vlastníkmi podielov v spoločnosti Coperion Real Estate. 

V súčasnosti vlastní Lyceum 1 15 %, Lyceum 2 10,2 %, Lyceum 3 25,4 %, Lyceum 5 5,2 % a Lyceum 6 44,2 % majetkového podielu v spoločnosti Coperion Real Estate. 

Podľa obchodného registra spoločnosť Coperion Real Estate vykonáva viacero podnikateľských činností. Ako uvádza oznamovateľ v oznámení koncentrácie spoločnosť Coperion Real Estate je holdingovou spoločnosťou, ktorá sa zaoberá vývojom, výrobou a distribúciou systémov na zmiešavanie materiálov pre priemysel výroby plastov a pre petrochemický, farmaceutický, chemický, potravinársky a iný priemysel. Vyrába systémy na zmiešavanie materiálov najmä na účely nepretržitej výroby polyolefínov, technických plastov, predzmesí, zmesí na výrobu káblov a PVC a práškových povlakov. Okrem toho sa zaoberá výrobou a distribúciou zariadení a dielov na výrobu sypkých materiálov, ktoré sa používajú na výrobu a prepravu sypkých materiálov vo forme prášku alebo granúl. Medzi ďalšie činnosti Coperion Real Estate patrí poskytovanie služieb v medzinárodnom kontexte napríklad vo forme poradenstva a vzdelávania. Dcérske spoločnosti Coperion Real Estate sú súčasťou spisového materiálu.  

Na základe vyššie uvedeného ako aj na základe oznámenia koncentrácie je zrejmé, že spoločnosti CH2 a Coperion Real Estate sú vlastnené tými istými kapitálovými fondmi, konkrétne Lyceum 1, 2, 3, 5 a 6. Z vyjadrenia účastníkov koncentrácie vyplýva, že ide o sesterské spoločnosti, ktoré pre účely tohto rozhodnutia možno označiť ako „nadobúdané spoločnosti“.

V Slovenskej republike nie je žiadna spoločnosť priamo alebo nepriamo kontrolovaná nadobúdanými spoločnosťami. 

Spoločnosti Coperion Werner & Pfleiderer GmbH & Co. KG, Štutgart, Nemecko; Coperion Waeschle GmbH & Co. KG, Weingarten, Nemecko a Coperion S.r.l., Ferrara, Taliansko sú spoločnosti účastníkov koncentrácie – podnikateľa CH2 a Coperion Real Estate, ktoré pôsobia na trhu Slovenskej republiky. 

Činnosti spoločnosti Coperion Werner & Pfleiderer GmbH & Co. KG, Štutgart, Nemecko pokrývajú široké spektrum výrobkov v rámci priemyslu plastov, chemického priemyslu, farmaceutického priemyslu a potravinárskeho priemyslu, pričom sa špecializuje na tri hlavné produktové oblasti, t.j. polyolefíny, opracovávané plasty a predzmesi a špeciálne prísady. Táto spoločnosť prevádzkuje aj stredisko globálnych služieb, prostredníctvom ktorého poskytuje služby nadobúdaných spoločností v rozsahu od náhradných dielcov až po zložité systémy na zmiešavanie materiálov, a to v rámci dodávateľských aj spracovateľských výrobných podnikov.

Spoločnosť Coperion Waeschle GmbH & Co. KG, Weingarten, Nemecko pôsobí        v oblasti manipulácií s materiálmi. V rámci týchto činností dodáva inžiniersko-technické služby pre zariadenia spracovávajúce sypké materiály a logistické systémy pre výrobu plastov, spracovávanie plastov, tiež medziprodukty a chemikálie; vyrába i komponenty pre manipuláciu so sypkými materiálmi a zabezpečuje údržbu, technické prehliadky, náhradné diely, opravy, modernizácie a aplikačné zmeny zariadení na manipuláciu so sypkými materiálmi a výrobných zariadení. Riešenia pre manipuláciu so sypkými materiálmi predstavujú systémy, potrubia a ďalšie zložky, ktorými sa materiály prepravujú medzi jednotlivými fázami výroby, počnúc reaktorom cez plnenie cisternových vozidiel a plnenie do vriec.

Coperion S.r.l., Ferrara, Taliansko sa špecializuje na oblasť spracovávania plastov, konkrétnejšie na návrh, konštrukciu, riadenie a dodávky príslušných výrobných zariadení jednotlivým odberateľom.

Z vyššie uvedeného je zrejmé, že spoločnosť CH2 ako aj spoločnosť Coperion Real Estate je podnikateľom podľa § 2 Obchodného zákonníka, a teda je podnikateľom podľa § 3 ods. 2 zákona, na ktorého sa zákon vzťahuje podľa § 2 ods. 1 písm. a) zákona.

2.	Forma koncentrácie

Podľa § 9 ods. 1 zákona je koncentrácia proces ekonomického spájania podnikateľov, ktorým je

a)	zlúčenie alebo splynutie dvoch alebo viacerých samostatných podnikateľov, alebo
b)	získanie priamej alebo nepriamej kontroly jedným podnikateľom alebo viacerými podnikateľmi nad podnikom alebo nad časťou podniku iného podnikateľa alebo podnikateľov.

Kontrolou sa podľa § 9 ods. 4 zákona rozumie možnosť vykonávať rozhodujúci vplyv na činnosť podnikateľa, najmä prostredníctvom 
a)	vlastníckych alebo iných práv k podniku alebo k jeho časti,
b)	práv, zmlúv alebo na základe iných skutočností, ktoré umožňujú vykonávať rozhodujúci vplyv na zloženie, hlasovanie alebo rozhodovanie orgánov podnikateľa.

Koncentrácia podľa informácií poskytnutých v oznámení koncentrácie spočíva v získaní nepriamej výlučnej kontroly podnikateľom podnikateľa DBAG nad podnikom podnikateľa Coperion Real Estate a nad podnikom podnikateľa CH2. Z oznámenia koncentrácie vyplýva, že ide o transakciu, ktorá vznikla na základe Zmluvy o kúpe akcií, týkajúcej sa kúpy 100 % podielu akcií na imaní spoločnosti CH2 a 100% majetkového podielu v spoločnosti Coperion Real Estate uzatvorenej dňa 03.05.2007 medzi Lyceum 1, Lyceum 2, Lyceum 3, Lyceum 5 a Lyceum 6 ako predávajúcimi a medzi DBG Alpha 3 GmbH, Kleine Wiesenau 1, 60323 Frankfurt nad Mohanom, Nemecko (ďalej len „DBG Alpha 3“) a DBG Fund V Co-Investor GmbH & Co.KG, Kleine Wiesenau 1, 60323 Frankfurt nad Mohanom, Nemecko (ďalej len „DBG Fund V Co-Investor“) ako kupujúcimi (ďalej len „Zmluva o kúpe akcií“). Na základe uvedenej Zmluvy o kúpe akcií podnikateľ DBAG získal nepriamu výlučnú kontrolu nad Coperion Real Estate a nad CH2 prostredníctvom DBG Alpha 3 a DBG Fund V Co-Investor, pričom túto koncentráciu schválil Bundeskartellamt, Nemecko svojím rozhodnutím číslo B 5 – 154/07 zo dňa 1. júna 2007.

Úrad po preštudovaní všetkých podkladov oznámenia koncentrácie zistil, že podnikateľ DBAG na základe Zmluvy o kúpe akcií, týkajúcej sa kúpy 100 % podielu akcií na základnom imaní spoločnosti CH2 a 100% majetkového podielu v spoločnosti Coperion Real Estate získa možnosť vykonávať rozhodujúci vplyv na činnosť podnikateľa CH2 a podnikateľa Coperion Real Estate, teda získa nepriamu výlučnú kontrolu nad podnikom podnikateľa CH2 a podnikom podnikateľa Coperion Real Estate. 

V predmetnom prípade sa teda jedná o koncentráciu podľa § 9 ods. 1 písm. b) zákona v nadväznosti na § 9 ods. 4 písm. b) zákona spočívajúcu v získaní nepriamej výlučnej kontroly podnikateľa DBAG nad podnikom podnikateľa CH2 a podnikateľa Coperion Real Estate na základe Zmluvy o kúpe akcií.  

3.	Účastníci koncentrácie

Podľa § 25 ods. 3 písm. d) zákona účastníkom konania v prípade koncentrácie ktorá vznikla získaním priamej alebo nepriamej kontroly jedným podnikateľom alebo viacerými podnikateľmi na podnikom alebo nad časťou podniku iného podnikateľa alebo podnikateľov je podnikateľ alebo podnikatelia, ktorí získavajú priamu alebo nepriamu kontrolu nad podnikom alebo nad časťou podniku iného podnikateľa alebo podnikateľov. 

Na základe vyššie uvedeného úrad zistil, že účastníkom správneho konania je podnikateľ DBAG, ktorý získal kontrolu nad podnikom podnikateľa CH2 a nad podnikom podnikateľa Coperion Real Estate. 

Účastníkom koncentrácie v prípade vzniku koncentrácie podľa § 9 ods. 1 písm. b) zákona je podnikateľ alebo podnikatelia, ktorí získavajú priamu alebo nepriamu kontrolu nad podnikom alebo nad časťou podniku iného podnikateľa alebo podnikateľov a podnikateľ alebo podnikatelia, nad ktorými je priama alebo nepriama kontrola získavaná. 

V prípade, kedy koncentráciou získava podnikateľ výlučnú kontrolu nad podnikom iného podnikateľa sú účastníkmi koncentrácie na strane nadobúdateľa podnikateľ, ktorý koncentráciou nadobúda výlučnú kontrolu a na strane nadobúdaného subjektu podnikateľ, nad ktorým sa výlučná kontrola získava. Účastníkmi predmetnej koncentrácie sú teda podnikatelia DBAG, CH2 a Coperion Real Estate. 

4.	Koncentrácia podliehajúca kontrole úradu

Podľa § 10 ods. 1 zákona koncentrácia podlieha kontrole úradu, ak
a)	spoločný celosvetový celkový obrat účastníkov koncentrácie za uzavreté účtovné obdobie predchádzajúce vzniku koncentrácie je najmenej 1 200 000 000 Sk         a aspoň dvaja účastníci koncentrácie dosiahli v SR celkový obrat každý najmenej 360 000 000 Sk za uzavreté účtovné obdobie predchádzajúce vzniku koncentrácie alebo
b)	aspoň jeden z účastníkov koncentrácie dosiahol v SR celkový obrat najmenej 500 000 000 Sk za uzavreté účtovné obdobie predchádzajúce vzniku koncentrácie a aspoň jeden ďalší účastník koncentrácie dosiahol celosvetový celkový obrat najmenej 1 200 000 000 Sk za uzavreté účtovné obdobie predchádzajúce vzniku koncentrácie.

Pričom podľa § 10 ods. 2 zákona celkový obrat účastníka koncentrácie je súčet obratov
a)	účastníka koncentrácie,
b)	podnikateľov, v ktorých účastník koncentrácie priamo alebo nepriamo
1. má podiel na základnom imaní vyšší ako polovicu,
2. má právo vykonávať viac ako polovicu hlasovacích práv,
3. má právo vymenovať viac ako polovicu členov orgánov podnikateľa alebo
4. má právo riadiť jeho podnik,
c)	podnikateľov, ktorí majú práva uvedené v písmene b) v podniku účastníka koncentrácie,
d)	podnikateľov, v ktorých majú podnikatelia uvedení v písmene c) práva uvedené v písmene b),
e)	podnikateľov, v ktorých dvaja alebo viacerí podnikatelia uvedení v písmenách a) až d) majú spoločne práva uvedené v písmene b).

Pri výpočte celkových obratov účastníkov koncentrácie je potrebné uplatniť znenie § 10 ods. 3 až 8 zákona v rozsahu vyhlášky Protimonopolného úradu Slovenskej republiky č. 269/2004 Z. z., ktorou sa ustanovujú podrobnosti o výpočte obratu.

Na základe podkladov a informácií predložených úradu úrad zistil, že spoločný celosvetový celkový obrat účastníkov koncentrácie za uzavreté účtovné obdobie predchádzajúce vzniku koncentrácie, t.j. rok 2006, presiahol 1,2 mld. Sk. Úrad ďalej zistil, že celkový obrat podnikateľov CH2 a Coperion Real Estate v Slovenskej republike v roku 2006 u každého presiahol 360 mil. Sk. Konkrétne údaje sú súčasťou spisu a preto, že boli účastníkom konania označené ako obchodné tajomstvo, úrad ich v rozhodnutí neuvádza. 

Na základe vyššie uvedeného úrad zistil, že v predmetnom prípade boli splnené podmienky uvedené v § 10 ods. 1 písm. a) zákona, a teda predmetná koncentrácia podlieha kontrole úradu.

Podľa § 10 ods. 9 zákona koncentrácia, ktorá podlieha kontrole úradu podľa § 10 ods. 1 zákona, musí byť oznámená úradu do 30 pracovných dní odo dňa
a)	uzavretia zmluvy;
b)	oznámenia prijatia návrhu v obchodnej verejnej súťaži (§ 281 až 288 Obchodného zákonníka);
c)	doručenia rozhodnutia štátneho orgánu podnikateľovi (§ 14 zákona č. 111/1990 Zb. o štátnom podniku v znení zákona č. 317/1996 Z. z.);
d)	keď Európska komisia oznámila podnikateľovi, že vo veci bude konať úrad alebo
e)	v ktorom nastala iná skutočnosť, na ktorej základe došlo k vzniku koncentrácie.

Lehota začne plynúť odo dňa, keď nastala prvá zo skutočností uvedených v § 10 ods. 9 písm. a) až c) alebo písm. e) zákona.

Úrad posudzoval, či sa pri oznámení predmetnej koncentrácie postupovalo podľa § 10 ods. 9 zákona v spojení s § 10 ods. 11 zákona. Vzhľadom na to, že predmetná koncentrácia vznikla na základe Zmluvy o kúpe akcií, úrad dospel k záveru, že relevantným dňom, ktorý je rozhodujúci pre začatie plynutia lehoty oznámenia tejto koncentrácie, je deň podpísania Zmluvy o kúpe o akcií, t.j. 03.05.2007. Vzhľadom na to, že oznámenie koncentrácie bolo doručené úradu dňa 18.05.2007, predmetná koncentrácia bola oznámená úradu do 30 pracovných dní odo dňa uzavretia Zmluvy o kúpe akcií, t. j. oznámenie koncentrácie bolo úradu doručené v zákonom stanovenej lehote.

5.	Relevantné trhy

Podľa § 3 ods. 3 zákona relevantný trh je priestorový a časový súbeh ponuky            a dopytu takých tovarov, ktoré sú na uspokojenie určitých potrieb z hľadiska užívateľa zhodné alebo vzájomne zastupiteľné. Podľa § 3 ods. 4 zákona tovarový relevantný trh zahŕňa zhodné alebo vzájomne zastupiteľné tovary schopné uspokojiť určitú potrebu užívateľov. Podľa § 3 ods. 5 zákona vzájomne zastupiteľné tovary sú tovary, ktoré sú zastupiteľné najmä z hľadiska ich fyzikálnych a technických charakteristík, ceny a účelu použitia. Podľa § 3 ods. 6 zákona priestorový relevantný trh je vymedzený územím, na ktorom sú súťažné podmienky také homogénne, že toto územie môže byť odčlenené od ostatných území s odlišnými súťažnými podmienkami.

5.1	Tovarové relevantné trhy

Pri vymedzení relevantných trhov z tovarového hľadiska úrad vychádzal z § 3 ods. 3 až ods. 5 zákona a z hlavných činností a aktivít, ktoré vykonávajú účastníci koncentrácie a s nimi prepojení podnikatelia, pričom sa zameral na určenie a posúdenie vplyvov predmetnej koncentrácie na hospodársku súťaž na relevantných trhoch, na ktorých sa prejavia účinky koncentrácie v rámci Slovenskej republiky.

Z predložených podkladov a informácií úrad zistil, že podnikateľ DBAG nepôsobí na území Slovenskej republiky v rovnakej oblasti ako nadobúdané spoločnosti, ktoré pôsobia najmä v oblasti výroby a vývoja systémov na zmiešavanie materiálov  a sypkých materiálov. 

Vzhľadom na to, že aktivity podnikateľa DBAG a nadobúdaných spoločností sa neprekrývajú, úrad dospel k záveru, že trhy účastníkov koncentrácie sa neprekrývajú, a preto sa úrad pri vymedzení relevantných trhov bude v nasledujúcom texte výzvy zaoberať iba vymedzením relevantných trhov nadobúdaných spoločností. 

Z oznámenia koncentrácie vyplýva, že nadobúdané spoločnosti vystupujú na nasledovných trhoch:

-	trh procesových strojových zariadení;
-	trh údržby a služieb strojových zariadení.

Procesové strojové zariadenia

Procesové strojové zariadenia slúžia na prípravu vysoko viskóznych materiálov pre postupy ako zmiešavanie, hnetenie, plnenie, zosilňovanie, príprava zliatin, zvlhčovanie, dispergovanie, homogenizácia, odplyňovanie, odparovanie, koncentrovanie, rozpúšťanie, zreagovávanie, filtrovanie a granulovanie a používajú sa v chemickom, farmaceutickom a potravinárskom priemysle.

Hlavným typom strojového zariadenia je jedno alebo dvojzávitovkový extrúder, ktorého hlavnými zložkami sú pohon, zmiešavacia časť a vytláčacia časť (granulácia). Tieto extrúdery sú k dispozícii v rôznych typoch (napríklad všeobecné zariadenia pre rôzne aplikácie a špecifické zariadenia pre konkrétne typy materiálov, spracovateľské charakteristiky alebo výkony) a v rôznych konštrukciách (napr. závitnicové extrúdery, alebo planétové valcové extrúdery).

Európska komisia v rozhodnutí č. COMP/M.2210 – Georg Fisher / West LB / Krupp Werner & Pfleiderer v podobnom prípade ponechala otvorenú otázku ďalšej segmentácie trhu podľa rôznych konštrukcií (závitnicové extrúdery na jednej a ďalšie konštrukcie na druhej strane), alebo podľa spracovávaných materiálov (technické plasty alebo polyméry na jednej a materiály nepolymérovej povahy na druhej strane). 

Vzhľadom na to, že tak ako bude uvedené neskôr, predmetná koncentrácia nevedie k vytvoreniu alebo posilneniu dominantného postavenia, ktorého dôsledkom sú významné prekážky efektívnej súťaže, úrad dospel k záveru, že na účely objektívneho posúdenia dopadov predmetnej koncentrácie nie je potrebné zaoberať sa úplne presnou definíciou relevantného trhu.

Údržba a služby strojových zariadení

Sektor údržby a služieb strojových zariadení sa vzťahuje na veľkokapacitné strojové zariadenia a komponenty pre petrochemický priemysel/priemysel plastov a tiež na procesové strojové zariadenia. Veľkokapacitné strojové zariadenia pre petrochemický/plastový priemysel pozostávajú z rôznych skupín komponentov a spracovateľských zariadení, ako sú reaktory na výrobu plastov a silážovanie, plnenie, zmiešavanie, granuláciu a pospracovateľské systémy. 

Vzhľadom na to, že tak ako bude uvedené neskôr, predmetná koncentrácia nevedie k vytvoreniu alebo posilneniu dominantného postavenia, ktorého dôsledkom sú významné prekážky efektívnej súťaže, úrad dospel k záveru, že na účely objektívneho posúdenia dopadov predmetnej koncentrácie nie je potrebné zaoberať sa úplne presnou definíciou relevantného trhu.

5.2	Priestorový relevantný trh

Podľa § 3 ods. 6 zákona je priestorový relevantný trh vymedzený územím, na ktorom sú súťažné podmienky také homogénne, že toto územie môže byť odčlenené od ostatných území s odlišnými súťažnými podmienkami.

Z oznámenia koncentrácie vyplýva, že priestorový relevantný trh procesových strojových zariadení a trh údržby a služieb strojových zariadení vymedzil účastník konania minimálne územím Európskeho hospodárskeho priestoru, pričom je na základe podkladov účastníka koncentrácie zrejmé, že toto územie môže byť vymedzené i širšie, napr. ako celosvetový trh.
 
Vzhľadom na to, že tak ako bude uvedené neskôr, predmetná koncentrácia neovplyvní podmienky hospodárskej súťaže v oblasti procesových strojových zariadení a oblasti údržby a služieb strojových zariadení, úrad ponechal pre účely tohto rozhodnutia presnú definíciu predmetných priestorových relevantných trhov otvorenú a v ďalšej časti rozhodnutia sa úrad zaoberal skúmaním dopadov posudzovanej koncentrácie na trhy procesových strojových zariadení a trh údržby      a služieb strojových zariadení na území Slovenskej republiky.

6.	Dopad koncentrácie na hospodársku súťaž

Podľa ustanovenia § 12 ods. 1 zákona úrad vydá rozhodnutie, že s koncentráciou súhlasí, ak koncentrácia nevytvára alebo neposilňuje dominantné postavenie, ktorého dôsledkom sú významné prekážky efektívnej súťaže na relevantnom trhu. Podľa ustanovenia § 12 ods. 3 zákona úrad vydá rozhodnutie, že s koncentráciou súhlasí aj v prípade, ak podmienka uložená v rozhodnutí zabezpečí, že koncentrácia bude v súlade s § 12 ods. 1 alebo 2 zákona. Úrad môže v rozhodnutí uložiť účastníkom konania povinnosť súvisiacu s podmienkou, najmä na zabezpečenie plnenia uloženej podmienky, na dosiahnutie jej účelu alebo kontrolu jej plnenia. Podľa ustanovenia § 12 ods. 6 zákona úrad zakáže koncentráciu, ak koncentrácia vytvára alebo posilňuje dominantné postavenie, ktorého dôsledkom môžu byť významné prekážky efektívnej súťaže na relevantnom trhu alebo podľa ustanovenia § 12 ods. 7 zákona koordinácia súťažného správania je v rozpore s ustanovením § 4 ods. 1 zákona.

Z oznámenia koncentrácie vyplýva, že Coperion Werner & Pfleiderer GmbH & Co. KG, Štutgart, Nemecko; Coperion Waeschle GmbH & Co. KG, Weingarten, Nemecko a Coperion S.r.l., Ferrara, Taliansko sú spoločnosti účastníkov koncentrácie – podnikateľa CH2 a Coperion Real Estate, ktoré pôsobia na území Slovenskej republiky. 

Uvedené spoločnosti na území Slovenskej republiky poskytujú nasledujúce služby a dodávajú nasledujúce tovary:

Činnosti spoločnosti Coperion Werner & Pfleiderer GmbH & Co. KG, Štutgart, Nemecko (ďalej len „Werner & Pfleiderer”) pokrývajú široké spektrum výrobkov v rámci priemyslu plastov, chemického priemyslu, farmaceutického priemyslu a potravinárskeho priemyslu, pričom sa špecializuje na tri hlavné produktové oblasti, t.j. polyolefíny, opracovávané plasty a predzmesi a špeciálne prísady. Táto spoločnosť prevádzkuje aj stredisko globálnych služieb, prostredníctvom ktorého poskytuje služby nadobúdaných spoločností v rozsahu od náhradných dielcov až po zložité systémy na zmiešavanie materiálov, a to v rámci dodávateľských aj spracovateľských výrobných podnikov.

Spoločnosť Coperion Waeschle GmbH & Co. KG, Weingarten, Nemecko (ďalej len „Coperion Waeschle”) pôsobí v oblasti manipulácií s materiálmi. V rámci týchto činností dodáva inžiniersko-technické služby pre zariadenia spracovávajúce sypké materiály a logistické systémy pre výrobu plastov, spracovávanie plastov, tiež medziprodukty a chemikálie; vyrába i komponenty pre manipuláciu so sypkými materiálmi a zabezpečuje údržbu, technické prehliadky, náhradné diely, opravy, modernizácie a aplikačné zmeny zariadení na manipuláciu so sypkými materiálmi a výrobných zariadení. Riešenia pre manipuláciu so sypkými materiálmi predstavujú systémy, potrubia a ďalšie zložky, ktorými sa materiály prepravujú medzi jednotlivými fázami výroby, počnúc reaktorom cez plnenie cisternových vozidiel a plnenie do vriec.

Coperion S.r.l., Ferrara, Taliansko sa špecializuje na oblasť spracovávania plastov, konkrétnejšie na návrh, konštrukciu, riadenie a dodávky príslušných výrobných zariadení jednotlivým odberateľom.

Vzhľadom na to, že tak ako bolo uvedené vyššie, podnikateľ DBAG nepôsobí v tej istej oblasti ako podnikatelia CH2 a Coperion Real Estate a zároveň nepôsobí ani v oblasti, ktorá by nadväzovala dodávkami alebo odbytom na činnosť podnikateľov CH2 a Coperion Real Estate, posudzovaná koncentrácia je koncentráciou konglomerátneho charakteru. 

Procesové strojové zariadenia

Z podkladov a informácií predložených úradu účastníkom konania vyplýva, že celková veľkosť trhu procesových strojových zariadení na území Slovenskej republiky v roku 2006 je podľa odhadu účastníka konania 170 825 000 Sk.

Na území Slovenskej republiky pôsobia podnikatelia CH2 a Coperion Real Estate prostredníctvom spoločností Werner & Pfleiderer a Coperion Waeschle v oblasti procesových strojových zariadení. V roku 2006 realizovali podnikatelia CH2 a Coperion Real Estate na území Slovenskej republiky v oblasti predaja procesových strojových zariadení obrat vo výške 31 705 120 Sk a dosiahol tak na tomto trhu podiel vo výške 18,56 %. Najdôležitejšími odberateľmi boli Icopal, a.s., Továrenská 1, 943 03 Štúrovo, Chemolak, a.s., Továrenská 7, 919 04 Smolenice a Slovenský hodváb, a.s., Továrenská 532, 905 01 Senica.

Medzi konkurentov účastníkov koncentrácie CH2 a Coperion Real Estate v oblasti procesových strojových zariadení patria spoločnosti Berstorff GmbH, Nemecko, Leistritz AG, Nemecko, Bühler AG, Švajčiarsko a CLEXTRAL Group, Francúzsko.

Spoločnosti CH2 a Coperion Real Estate dovážajú a distribuujú svoje produkty v oblasti procesových strojových zariadení na územie Slovenskej republiky prostredníctvom distribučnej spoločnosti Wilhelm Bohemia, s.r.o, so sídlom na Továrni 10, 54 102 Trutnov, Česká republika (ďalej len „Wilhelm Bohemia“). Obe spomínané spoločnosti realizujú všetky svoje predaje výlučne dovozom z Nemecka.

Vzhľadom k tomu, že v prípade predmetnej koncentrácie nedochádza k horizontálnemu ani vertikálnemu prekrývaniu aktivít účastníkov koncentrácie a s nimi prepojených podnikateľov, pričom tiež nepôsobia na úzko súvisiacich trhoch, štruktúra konkurenčného prostredia a postavenie účastníkov koncentrácie sa po uskutočnení posudzovanej koncentrácie v oblasti procesových strojových zariadení na území Slovenskej republiky nezmení a predmetnou koncentráciou nedôjde k vytvoreniu alebo posilneniu dominantného postavenia, ktorého dôsledkom sú významné prekážky efektívnej hospodárskej súťaže v oblasti procesových strojových zariadení. 

Údržba a služby strojových zariadení

 Z podkladov a informácií predložených úradu účastníkom konania vyplýva, že celková veľkosť trhu údržby a služieb strojových zariadení na území Slovenskej republiky v roku 2006 je podľa odhadu účastníka konania 1 666 000 Sk. 

Na území Slovenskej republiky pôsobia podnikatelia CH2 a Coperion Real Estate prostredníctvom spoločností Werner & Pfleiderer a Coperion Waeschle v oblasti údržby a služieb strojových zariadení. V roku 2006 realizovali podnikatelia CH2 a Coperion Real Estate na území Slovenskej republiky v oblasti údržby a služieb strojových zariadení obrat vo výške 2 630 705 Sk a dosiahol tak na tomto trhu podiel vo výške 1,54 %. Najdôležitejšími odberateľmi boli Bučina DDD, spol. s r.o., Lučenecká cesta č. 1335/21, 960 96 Zvolen, FERMAS, s.r.o., 938, 976 13 Slovenská Ľupča, KRONOSPAN SK, s.r.o., Bardejovská 24, 080 01 Prešov, Nexis Fibers, a.s., Chemlonská 1, 066 12 Humenné, Považská Cementáreň, a.s., J. Kráľa 018 03 Ladce, Východoslovenské stavebné hmoty, a.s., 654, 044 02 Turňa nad Bodvou, SLOVNAFT MONTÁŽE A OPRAVY, a.s., Vlčie Hrdlo, P.O.BOX 52, 820 03  Bratislava 23.

Medzi konkurentov účastníkov koncentrácie CH2 a Coperion Real Estate v oblasti údržby a služieb strojových zariadení patria spoločnosti C.A. Picard CmbH & Co.KG, Nemecko, Blach Construction Company, USA, Century, Inc., USA, Leistritz AG, Nemecko a Berstorff GmbH, Nemecko.   

Spoločnosti CH2 a Coperion Real Estate dovážajú a distribuujú svoje produkty v oblasti údržby a služieb strojových zariadení na územie Slovenskej republiky prostredníctvom distribučnej spoločnosti Wilhelm Bohemia. Obe spomínané spoločnosti realizujú všetky svoje predaje výlučne dovozom z Nemecka.

Vzhľadom k tomu, že v prípade predmetnej koncentrácie nedochádza k horizontálnemu ani vertikálnemu prekrývaniu aktivít účastníkov koncentrácie a s nimi prepojených podnikateľov, pričom tiež nepôsobia na úzko súvisiacich trhoch, štruktúra konkurenčného prostredia a postavenie účastníkov koncentrácie sa po uskutočnení posudzovanej koncentrácie v oblasti údržby a služieb strojových zariadení na území Slovenskej republiky nezmení a predmetnou koncentráciou nedôjde k vytvoreniu alebo posilneniu dominantného postavenia, ktorého dôsledkom sú významné prekážky efektívnej hospodárskej súťaže v oblasti údržby a služieb strojových zariadení. 

7.	Záver

Vzhľadom na to, že v predmetnom prípade dochádza ku koncentrácii formou získania kontroly podnikateľa DBAG nad podnikom podnikateľa CH2 a podnikom podnikateľa Coperion Real Estate na základe Zmluvy o kúpe akcií, ktorá nezmení existujúcu štruktúru konkurenčného prostredia, pretože uskutočnením posudzovanej koncentrácie nedôjde k horizontálnemu ani vertikálnemu prekrytiu podnikateľských aktivít účastníkov koncentrácie a s nimi prepojených podnikateľov na území Slovenskej republiky, úrad dospel k záveru, že posudzovaná koncentrácia nevytvára alebo neposilňuje dominantné postavenie účastníkov koncentrácie, ktorého dôsledkom sú významné prekážky efektívnej hospodárskej súťaže na relevantnom trhu procesových strojových zariadení a údržby a služieb strojových zariadení.

Podľa § 33 zákona úrad listom číslo 2304/PMÚ SR/2007 zo dňa 19. 06. 2007 podal účastníkovi konania informáciu o záveroch prešetrovania vo veci predmetnej koncentrácie, ku ktorým úrad na základe jemu dostupných informácií a podkladov dospel a vyzval ho, aby sa ústne alebo písomne vyjadril k jeho podkladu a k spôsobu jeho zistenia, prípadne, aby navrhol jeho doplnenie.

Účastník konania sa k predmetnej výzve vyjadril listom zaevidovaným úradom pod číslom 2348/2007 dňa 22.06.2007, v ktorom uviedol, že k podkladom rozhodnutia, k spôsobu jeho zistenia a k záverom uvedeným vo výzve úradu nemá žiadne pripomienky, a že súhlasí so zisteniami a závermi úradu.

Na základe vyššie uvedených skutočností úrad rozhodol tak, ako je uvedené vo výroku tohto rozhodnutia.

P o u č e n i e :

Podľa ustanovenia § 34 ods. 1 v spojení s § 18 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov proti tomuto rozhodnutiu možno podať rozklad Rade Protimonopolného úradu Slovenskej republiky prostredníctvom Protimonopolného úradu Slovenskej republiky, odboru koncentrácií, Drieňová 24, 826 03 Bratislava, v lehote do 15 dní odo dňa doručenia tohto rozhodnutia. Podľa § 61 ods. 1 zákona č. 71/1967 Zb. o správnom konaní (správny poriadok) v znení neskorších predpisov včas podaný rozklad má odkladný účinok. Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

	Ing. Dušan Valo
	riaditeľ odboru koncentrácií

Rozhodnutie sa doručuje:
JUDr. Zuzana Turayová
Advokátka
Hviezdoslavove námestie 13
811 02  Bratislava